kardosdrur/scandi-wiki huggingface dataset:
Aage Fahrenholtz

Karl Aage Fahrenholtz (8. marts 1901 i Aalborg – 21. august 1990 i København) var en dansk bokser medlem af Helsingør AK.

Fahrenholtz deltog i bantamvægt ved ved Sommer-OL 1928 i Amsterdam, han tabte sin første kamp i den indledende runde til den senere bronzevinder fra Sydafrika Harry Isaacs. Han blev dansk mester i bantamvægt 1922.

Eksterne henvisninger 
 

Mandlige boksere fra Danmark
Personer fra Aalborg
Olympiske boksere fra Danmark
Boksere ved sommer-OL 1928
Södertälje kanal

Södertälje kanal er en  kanal der forbinder søen Mälaren med  Østersøen, i byen Södertälje. Kanalen er 5,2 km lang, og har én sluse, men den er den største i Skandinavien, målt på skibskapacitet. Den er 135 m lang og 17 m bred. Niveauforskellen mellem Mälaren og Østersøen er er ikke ret stor, omkring 0,6 m. Kanalen er en del af Södertäljeleden der er hovedsejlruten til Mälaren.
Kanalen kan tage både med en:
Længde på 135 meter
Bredde på 17-18 meter
Med en dybgang på 6,5-6,8 meter
En mastehøjde på 40,5 meter

Historie 
I  vikingetiden kunne man passere strækningen med både, men landhævningen gjorde den ubrugelig som sejlrute. I 1819 var en sluse færdigbygget, så skibe kunne bruge kanalen. I 1924 blev en meget større sluse bygget (dele af den er stadig i brug) og kanalen blev udvidet og gravet dybere.

Kanaler i Sverige
Stockholms skærgård
Enrique Barza

Enrique Barza Lecaros (født 27. juli 1956 i Talara, Peru) er en peruviansk fægter der deltog i fægtning under Sommer-OL 1968 og 1972.

Kilder 

Fægtere fra Peru
Hugo Higueras

Hugo Higueras Ureta var en peruviansk fægter som deltog i de olympiske lege 1948 i den individuelle konkurrence i fleuret.

Kilder 

Fægtere fra Peru
Carlos Iturri

Carlos Iturri Quevedo  var en peruviansk fægter som deltog i de olympiske lege 1948 i den individuelle konkurrence i fleuret.

Kilder 

Fægtere fra Peru
Patologisk anatomi og cytologi

Patologisk anatomi og cytologi  er det lægelige speciale der beskæftiger sig med diagnostik baseret på makro- og mikroskopiske morfologiske forandringer i væv og organer. 
Tidligere optog obduktionsarbejdet en stor del af specialets tid, hvorimod der i dag overvejende bruges tid på diagnostisering på biopsier og operationspræparater fra levende mennesker. 
Patologens udsagn står helt centralt i kræftbehandlingen, både hvad angår den præcise diagnose og med hensyn til særlige forhold vedrørende den enkelte tumors egenskaber, herunder hvilke behandlingsmuligheder der kan tilbydes. Aktuelt inddrages molekylærbiologiske metoder i feltet der kaldes molekylærpatologi, som har stor behandlingsmæssig konsekvens inden for særligt coloncancer (KRAS) og lungekræft ( EGFR og ALK) samt malignt melanom (BRAF). Inden for disse cancertypen er den enkeltes patients mutationsstatus helt

Specialet er et udbredt sygehusspeciale og der findes i Danmark kun få private deltids praktiserende patologer i region syd og midt.  

Der er stadig en vis mangel på speciallæger i patologi, særligt i yderområderne. Patologer er uddannede læger (cand.med) med en yderligere 5 årig speciallægeuddannelse. 1 års introduktion og 4 år i hoveduddannelse. 

Der er en tiltagende subspecialisering blandt patologer, hvor de store områder udgøres af dermatopatologi, hoved-hals, lunge, gastrointestinal, urologisk, gynækologisk, mamma og hæmatopatologi. Af andre, men mere højt specialiserede områder, kan nævnes sarkompatologi, børnepatologi, øjenpatologi og neuro/muskelpatologi. 

Øjenpatologi ligger i regi af Københavns universitet og udøves af speciallæger i øjensydomme og ikke af speciallæger i patologi. Oralpatologien ligger i Danmark under tandlægeskolerne og udøves ikke af læger, men af tandlæger.  

Diagnostik
Patologi
Jorge Sarria

Jorge Sarria Goicoechea  var en peruviansk fægter som deltog i de olympiske lege 1948 i den individuelle konkurrence i sabel.

Kilder 

Fægtere fra Peru
Deltagere ved sommer-OL 1948
Personer i 1900-tallet
Metformin

Metformin (oprindeligt solgt som Glucophage) er et peroralt antidiabetikum i biguanidklassen. Stoffet er førstevalg til behandling af type 2 diabetes mellitus, specielt hos overvægtige personer og personer med normal nyrefunktion.

Metformin virker primært ved at hæmme produktionen af glukose i leveren. Derudover øger stoffet følsomheden overfor hormonet insulin, øger optagelsen af glukose i vævene, øger fedtsyre oxidationen, samt sænker optagelsen af glukose i mavetarmkanalen.

Eksterne henvisninger 

Netdoktor 

Lægemidler tilhørende fordøjelsesorganer og stofskiftet
Organiske nitrogenforbindelser
Jakob Ulfeldt (rigsråd)

Jakob Ulfeldt (født 1535, død 8. oktober 1593) var en dansk rigsråd.

Ulfeldt studerede i udlandet og trådte, efter at have tjent ved hoffet som hofsinde 1556–62, ind i statstjenesten. I 1563 fik han Hundslund Kloster i pant, og under Den Nordiske Syvårskrig gjorde han tjeneste dels ved flåden, dels som krigskommissær ved hæren. I 1566 blev han medlem af rigsrådet, men sattes snart igen ud af dette, uden at man rigtig kender grunden dertil. I 1570 optoges han dog på ny deri, endog på sin tidligere aldersplads, og fik året efter Dalum Kloster og Sankt Knuds Kloster i Odense i pant. Han brugtes meget ved forskellige møder og i diplomatiske sendelser. En af disse blev i høj grad skæbnesvanger for ham. I 1578 sendtes et gesandtskab med Ulfeldt som chef til Rusland for at slutte en evig fred med den russiske kejser Ivan 4. Vasiljevitsj; gesandterne blev behandlede med stor hensynsløshed af kejseren, næsten som fanger. For ikke at blive holdt tilbage i Rusland og for at forhindre, at dette rige straks begyndte krig, gik Ulfeldt til sidst ud over sin instruks og sluttede en fred på 15 år på adskillig ugunstigere vilkår, end instruksen gav ham ret til. Ved sin tilbagekomst nytåret 1579 blev Ulfeldt modtaget meget nådig af kongen, men da denne siden undersøgte traktaten nøjere, blev han rasende på Ulfeldt og nægtede at ratificere. Ulfeldt søgte hjælp hos sin gode ven, den indflydelsesrige statholder i hertugdømmerne Henrik Rantzau, der også skrev til kongen for ham, men det hjalp ikke. Ulfeldt blev stævnet til at møde for rigsrådet den 13. juli, og resultatet blev, at han formedelst sin overskridelse af instruksen skulle udstødes af rigsrådet og miste sine len, uagtet han henviste til, at kongen aldeles ikke behøvede at ratificere traktaten, da Ulfeldt med vilje havde undladt forskellige formaliteter.

Efter den tid levede Ulfeldt på sine godser, væsentlig beskæftiget med litterære sysler. Han havde straks efter sin hjemkomst begyndt at udarbejde en beskrivelse over rejsen til Rusland (den udkom i Frankfurt i 1608 på latin), og senere skrev han en kortfattet fremstilling af Danmarks riges historie 1333–1559. Efter Frederik 2.’s død gjorde han et forsøg på at få oprejsning for den krænkelse, han havde lidt. På et møde i Roskilde Domkirke i anledning af en omtaksation af Rostjenesten trådte han frem i domkirken og udbad sig først en enesamtale med regeringsrådgiverne, som var til stede, men fremsatte derefter, inden han fik den, nogle heftige anklager mod Frederik 2. Kansleren Niels Kaas lovede at overveje sagen og modtog det forsvarsskrift, Ulfeldt havde med sig, men denne fik kort efter på Ringsted Landsting gennem en af rigskansler Arild Hvitfeld oplæst erklæring fra regeringsrådgiverne en skarp advarsel mod at offentliggøre forsvarsskriftet, da det indeholdt fornærmelser mod den afdøde konge og rigsrådet. Ulfeldt erklærede så, at han kun havde villet forsvare sig selv, ikke angribe nogen, og sagen endte dermed.

Kilder 

Salmonsens
Jakob 1
Godsejere fra Danmark
Danskere i 1500-tallet
Rigsråder fra Danmark
Lensmænd fra Danmark
Jakob Ulfeldt (rigskansler)

Jakob Ulfeldt (født 25. juni 1567 på Bavelse, død 25. juni 1630 i Nyborg) var en dansk rigskansler, diplomat, opdagelsesrejsende og søn af rigsråd Jakob Ulfeldt. 

Ulfeldt foretog fra 1581 særdeles vidtløftige udenlandsrejser, der endog strakte sig til Grækenland, Tyrkiet, Rhodos, Cypern, Syrien og Ægypten. Først i 1597 vendte han hjem. Ulfeldt var i den følgende tid lensmand på forskellige slotte, blev i 1607 medlem af rigsrådet og i 1609 rigskansler. Den verdenserfaring og den sprogkunskab, som Ulfeldt havde erhvervet sig på sine rejser, førte naturlig til, at han blev meget benyttet ved underhandlinger med udlandet, et hverv, hvortil hans rolige og mæglende optræden gjorde ham særdeles velskikket. Der var næsten ikke et år, i hvilket han ikke var ude i en eller anden diplomatisk sendelse. Som de vigtigste kan nævnes hans sendelse til Nederlandene i 1621, der førte til afslutningen af en traktat, hans sendelse sammesteds hen i 1625, som ligeledes affødte en traktat, og hans deltagelse i fredsforhandlingerne i Lübeck i 1629.

Kilder 
 

Salmonsens
Jakob 2
Rigskanslere fra Danmark
Rigsråder fra Danmark
Godsejere fra Danmark
Danskere i 1600-tallet
Lensmænd fra Danmark
Gesandter fra Danmark
Opdagelsesrejsende fra Danmark
Rejsebogsforfattere fra Danmark
Personer i Dansk Biografisk Leksikon
Dansksprogede forfattere fra Danmark
Buntmager

En buntmager er en håndværker der fremstiller pelskåber, jakker og andre genstande af dyrepels.

Eksterne henvisninger 
 Uddannelsesguiden om buntmageruddannelsen m.v.

Håndværk
Stillingsbetegnelser
Legion of Merit

Legion of Merit (Fortjenstlegionen) er en militær udmærkelse i USA's væbnede styrker, der tildeles for usædvanligt fortjenstfuld adfærd i udførelsen af enestående tjenester og resultater. Dekorationen gives til både USA's militære personel og til militære og politikere fra udenlandske regeringer. Legion of Merit af kommandørgrad er den ene af to amerikanske militære dekorationer, der gives som en halskæde. Den anden er Medal of Honor og den eneste amerikanske udmærkelse, som kan gives i grader – meget lig ordener.

Legion of Merit er den 6. af amerikanske militære dekorationer og bæres efter Defense Superior Service Medal og før Distinguished Flying Cross. I moderne brug i USA's væbnede styrker tildeles Legion of Merit typisk hæren, marinekorpset og luftvåbnets generaler og oberster, og flådens og kystvagtens flagofficerers og kaptajners besætninger eller meget ledende stillinger i deres respektive tjenester. Det kan også gives til officerer af lavere rang og ledende værnepligtigt personale, men det er mindre hyppigt, og omstændigheder varierer efter tjeneste. Som sådan kan medaljen betragtes som "point" i nogle værnepligtiges forfremmelsessystem som i luftvåbnet, hvor det regnes som syv point  af 25 mulige til udmærkelser.

Danske modtagere 
 Major i The East Kent Regiment, British Army, Svend Truelsen modtog medaljen i London den 17. september 1948 for sit modstandsarbejde i Danmark under Anden Verdenskrig.
 Oberstløjtnant i OSS Hans V. Tofte fik efter krigen såvel Legion of Merit som Bronze Star Medal for sin indsats under 2. verdenskrig.
Marius Jensen fik Legion of Merit for sin indsats i Nordøstgrønland under 2. verdenskrig.
Poul Skjold Hansen (Oberst) modtog Legion of Merit for sin indsats i forbindelse med virke ved Joint Strike Fighter Program Office 1997-2006.

Kildehenvisninger

Eksterne henvisninger 
 Legion of Merit – Kriterier, baggrund og billeder  
 Forrangsorden, United States Navy  

USA's militær
Ordener, dekorationer og medaljer fra USA
Kirovs Lipmans

Kirovs Lipmans (født 5. november 1940 i Liepāja) er en lettisk erhvervsleder og præsident for Letlands Ishockeyforbund siden 1998. Lipmans er også formand for bestyrelsen for den NASDAQ OMX-registrerede medicinalvirksomhed Grindeks, hvor han samtidig er majoritetsaktieejer. Lipmans har tidligere også været formand for bestyrelsen for den NASDAQ OMX-registrerede virksomhed Liepājas Metalurgs.

Siden den 12. april 2001 er Kirovs Lipmans Officer af Trestjerneordenen.

Kildehenvisninger 

Personer fra Liepāja
Erhvervsfolk fra Letland
Sportsfolk fra Letland
Officerer af Trestjerneordenen
Joe Johnson (basketball)

Joe Marcus Johnson (født 29. juni 1981) er en amerikansk professionel basketballspiller for Houston Rockets, som deltager i National Basketball Association (NBA), og tidligere spiller på det amerikanske landshold og hos Atlanta Hawks samt Utah Jazz.

Basketballspillere fra USA
Jason Richardson (basketball)

Jason Anthoney "J-Rich" Richardson (født 20. januar 1981) er en amerikansk professionel basketballspiller for Philadelphia 76ers som spiller i National Basketball Association (NBA). 

Jason er 198 cm høj og vejer 102 kg. Han spiller Shooting Guard eller Small Forward på banen. Han blev drafted som nummer 5 ud af 60 mulige i 2001 af Golden State Warriors. Han viste hurtigt, at han var det værd, da han vandt NBA Rookie Challenge MVP og en plads på NBA´s hold for de bedste førstesårspillere. Han blev betragtet som en af NBA´s bedste dunkere, men har i de senere år udviklet et godt skud i stedet. Han vandt NBA Slam Dunk Contest i 2002 og 2003. Han tabte i finalen i 2004.

Jason Richardson har tidligere spillet for:
Golden State Warriors 2001-2007
Charlotte Bobcats 2007-2008
Phoenix Suns 2008-2010
Orlando Magic 2010-2012
Philadelphia 76ers 2012-Nu

Basketballspillere fra USA
Morten Jensen (fodbolddirektør)

Morten Jensen (født 26. december 1964 i Gistrup) er en forhenværende fodboldspiller og nuværende administrerende direktør for fodboldklubben Viborg FF.

Karriere 
Han har tidligere spillet som forsvarspiller i blandt andet Nørresundby Boldklub, hvor han var anfører under den daværende cheftræner Ove Christensen. Senere skiftede han til Viborg FF, hvor han som spiller var med til at anbefale Christensen som træner i klubben.

Jensen har i en årrække været direktør i den midtjyske fodboldklub Viborg Fodsports Forening.

Referencer

Eksterne henvisninger 

Fodboldspillere fra Danmark
Fodboldspillere fra Nørresundby Boldklub
Fodboldspillere fra Viborg FF
Fodboldledere fra Danmark
Viborg FF
Huthaifa al-Batawi

Abu Huthaifa al-Batawi (død 8. maj 2011) var et højtstående medlem af terror-organisationen al-Qaida som var kendt under navnet Emiren af Bagdad. 
Al-Batawi var leder for den islamiske al-Qaida-organisation i Bagdad, en paraply-organisation for sunni-muslimske ekstremistiske organisationer. Al-Batawi blev beskyldt for at være hovedmanden bag et terror-angreb på en kristen kirke i Bagdad som den 31. oktober 2010. Mindst 68 personer, inklusiv syv medlemmer af en sikkerhedsstyrke døde i angrebet. Al-Batawi står også bag en række angreb på Bagdads centralbanker, der har kostet mere end to dusin mennesker livet.

Kilder 

Al-Qaeda-medlemmer
Terrorister
Personer fra Bagdad
Krabbfjärden

Krabbfjärden er en af de største og bredeste fjorde i Stockholms sydlige skærgård og omfatter hele området mellen Hartsö i vest og Landsort i øst. Den begrænses mod nord af Askö og Torö, men er mod syd åben ud til  Østersøen.

Eksterne kilder og henvisninger

 Krabbfjärden VISS

Stockholms skærgård
Fjorde i Sverige
Boksning under sommer-OL 1932

Boksning under Sommer-OL 1932 i Los Angeles blev afviklet i Olympic Auditorium i dagene 9.-13. august 1932. Der blev i den olympiske bokseturnering bokset i de otte klassiske vægtklasser. 98 boksere fra 18 nationer var meldt til start og 85 kom i kamp om medaljerne. 

Den olympiske bokseturnering bød på en række nyskabelser. Boksekampene blev afviklet med kamplederen inde i ringen, og ikke som tidligere uden for. Herudover var der også tænkt på bokserne, der for første gang fik lov til at bokse med tandbeskytter og med skridtbeskytter.

Danske deltagere 
Fra Danmark deltog Carl Jensen i (weltervægt) og Peter Oscar Jørgensen i (letsværvægt). 

 Carl Jensen vandt sin første kamp over Nils Althin, Sverige, men tabte kvartfinalen til tyskeren Erich Campe. 
 Peter Jørgensen vandt sin første kamp Rafael Lang, Argentina, og kvalificerede sig derved til semi-finalen, der dog blev tabt til den senere guldvinder, sydafrikaneren Dave Carstens. Jørgensen modtog bronzemedaljen, da modstanderen til bronzekampen ireren James Murphy ikke kunne stille op til kamp.

Medaljer efter land

Fluevægt (50,802 kg)

Bantamvægt (53,525 kg)

Fjervægt (57,152 kg)

Letvægt (61,237 kg)

Weltervægt (66,678 kg)

Mellemvægt (72,574 kg)

Letsværvægt (79,378 kg)

Sværvægt (over 79,378 kg)

Kilder 
 Officiel rapport (PDF, 74 MB)

Sommer-OL 1932
1932
Boksning i 1932
Boksning i USA
Askö

''

Askö är en ø i den sydligste ende af Stockholms skærgård (Trosa skærgård).

Askölaboratoriet 
På Askö ligger Askölaboratoriet, en feltstation for marin forskning som drives af Stockholms universitet. Askölaboratoriet er åbent for alle som vil udføre marin forskning i Østersøen. På Askö er der forskning, uddannelse og miljøovervågning året rundt.

Skøjteuheld
15. februar 2003 havnede 36 turskøjteløbere på en  isflage ved Askö og måtte reddes af søredningstjenesten. Begivenheden fik stor betydning for sikkerhedsarbejdet omkring turskøjteløb

Eksterne kilder og henvisninger
 Stockholms marina forskningscentrum (SMF) 
 Askölaboratoriet på SMF:s webbplads 

Stockholms skærgård
Øer i Sverige
Steve Berrios

Steve Berrios (24. februar 1945 i New York USA - 25. juli 2013) var en amerikansk trommeslager og percussionist. 

Berrios er nok mest kendt for sin fusionering af jazz og afro-cubansk i sin trommestil. Han har spillet med Mongo Santamaria, Art Blakey (som percussionist), Kenny Kirkland etc.

Eksterne kilder og henvisninger 
 Biografi af Steve Berrios på drummerworld.com

Jazztrommeslagere fra USA
Sue Evans

Sue Evans (7. juli 1951 i New York, USA) er en amerikansk percussionist og trommeslager.

Evans er nok mest kendt fra sit medlemskab i Gil Evans big band (1969-1982), både som trommeslager og percussionist. 

Hun har også spillet med Steve Kuhn, George Benson, Art Farmer, Randy Brecker, Billy Cobham, Hubert Laws og David Sanborn.

Evans, der mest har figureret som percussionist, har også spillet klassisk symfonimusik med New York Philharmonic, Brooklyn Philharmonic og ''New Jersey Symphony Orchestra.

Hun har op gennem 1980´erne spillet popmusik med bl.a. Suzanne Vega, Michael Franks, James Brown og gruppen Blood, Sweat and Tears.

Kilde 
 Biografi af Sue Evans på allmusic.com

Jazzmusikere fra USA
Percussionister fra USA
Trommeslagere fra USA
Mousey Alexander

Elmer "Mousey" Alexander (19. juni 1922 i Indiana – 9. oktober 1988 ) var en amerikansk jazztrommeslager.

Alexander kom frem med Benny Goodman i 1956. Han har spillet med bl.a. Charlie Ventura, Clark Terry, Doc Severinsen, Bud Freeman, Eddie Condon, Sy Oliver og Red Norvo.

Alexander var ud af swingskolen, og befandt sig lige godt i både små og store grupper. Han har lavet et solo album som leder The Mouse Roars på pladeselskabet Famous Door (1978).

Eksterne kilder og henvisninger 
 Biografi om Mousey Alexander på allmusic.com

Jazztrommeslagere fra USA
Pheeroan akLaff

Pheeroan akLaff (27. januar 1955 i Detroit, USA) er en amerikansk freejazztrommeslager.

akLaff har spillet med Cecil Taylor, Andrew Hill, Reggie Workman, Mal Waldron og flere andre i freejazz genren.

Han har lavet en snes soloplader i eget navn på pladeselskaberne Grammavision, Mu Works, Modern Masters, Black Saint og Universal Sound.

Diskografi 
 Fits Like a Glove
 House of Spirit
 Clevont Fitzhubert
 Prophet
 Sonogram
 Global Mantras
 Brooklyn Waters

Eksterne kilder/henvisninger 

 Biografi om Pheeroan akLaff på allmusic.com
 

Jazztrommeslagere fra USA
Musikere fra Detroit
Danny Barcelona

Danny Barcelona (23. juli 1923 i Honolulu, Hawaii – 1. april 2007 i Californien, USA) var en filippinsk/amerikansk jazztrommeslager.

Barcelona blev berømt i Louis Armstrong´s orkester, og var med ham fra 1956 til dennes død i 1971.

Han var bl.a. med til at indspille de legendariske hits Hello Dolly og What a Wonderful World.

Kilde 
 

Jazztrommeslagere fra USA
Winard Harper

Hiram Winard Harper (4. juni 1962 i Baltimore USA) er en amerikansk jazztrommeslager.
Harper har spillet med Dexter Gordon,Johnny Griffin og Betty Carter. I 1988 dannede han sammen med sin bror Philip Harper på trompet, gruppen The Harper Brothers, som blev opløst i 1993.

Harper har siden ledet og indspillet med egne grupper. Han spiller i moderne jazzstil, og er klanglig og lydhør i sin stil.

Eksterne kilder og henvisninger 
 diskografi på Winard Harper på allmusic.com

Jazzmusikere fra USA
Trommeslagere fra USA
Jimmy Crawford

Jimmy "Craw" Crawford (14. januar 1910 i Memphis, Tennessee – 28. januar 1980 i New York, USA) var en amerikansk jazztrommeslager.

Crawford har spillet med Dizzy Gillespie, Count Basie, Ella Fitzgerald, Benny Goodman, Bing Crosby og Frank Sinatra.

Buddy Rich og Paul Motian citerer Crawford som en af deres inspirationer.

Kilder 
 Biografi af Jimmy Crawford på moderndrummer.com 

Jazztrommeslagere fra USA
J.C. Moses

John Curtis Moses eller  "J.C." Moses (18. oktober 1939 i Pittsburgh USA – 1977 ) var en amerikansk jazztrommeslager.

Moses har spillet med Eric Dolphy,Kenny Dorham, Clifford Jordan, Don Cherry,John Tchicai, Charles Lloyd, Bud Powell, Andrew Hill og Archie Shepp. 

Moses flyttede i 1969 til København, hvor han var akkompagnatør på Jazzhus Montmartre. Han flyttede tilbage til Pittsburgh i USA sidst i 1970'erne hvor han døde i 1977.

Eksterne kilder og henvisninger 
 Biografi af J.C. Moses på allmusic.com

Jazzmusikere fra USA
Trommeslagere fra USA
Dana Delany

Dana Welles Delany (født 13. marts 1956) er amerikansk to gange Emmy-vindende skuespillerinde og producer.

Hun er kendt for sine roller i tv-serier China Beach (1988–1991), Desperate Housewives (2007-2010) og Body of Proof (med 2011).

Hun medvirkede også i film Light Sleeper (1992), Tombstone (1993), Exit to Eden (1994), Choices of the Heart: The Margaret Sanger Story (1995), Fly Away Home (1996), True Women (1997), Wide Awake (1998). I april 2011 Delany kom 9. i People Magazines årlige 100 mest Smukke liste.

Priser og nomineringer

Eksterne henvisninger 

 
 

Skuespillere fra New York
Personer fra New York City
Ebbe Ulfeldt

Ebbe Ulfeldt er navnet på flere personer:

 Ebbe Knudsen Ulfeldt (død 1560) – til Svenstrup (Skåne), dansk lensmand og rigsråd
 Ebbe Jakobsen Ulfeldt (1610-1654) – til Egeskov og Urup, dansk lensmand og officer
 Ebbe Christoffersen Ulfeldt (1616-1682) – til Råbelev m.fl., dansk officer og lensmand, senere svensk officer og rigsråd
James S. Albus

James Sacra Albus (født 4. maj 1935 i Louisville, Kentucky, død 17. april 2011) var en amerikansk ingeniør.

I 1957 modtog Albus en bachelorgrad i fysik fra Wheaton College i Illinois, og han modtog en grad i elektroteknik fra Ohio State University i Columbus i 1958. I 1972 modtog Albus en doktorgrad i Electrical Engineering fra University of Maryland i College Park. Fra 1957 til 1973 arbejdede Albus hos NASA i Washington DC som fysiker og ingeniør. Dr. Albus var kendt for sit bidrag til robotter og udvikling af forskellige elektroniske systemer. Albus var grundlægger og tidligere chef for Intelligent Systems Division for Manufacturing Engineering Laboratory ved National Institute of Standards and Technology (NIST).

Kilder 

Civilingeniører fra USA
Personer fra Louisville
John R. Alison

John R. Alison (21. november 1912 i Micanopy, Florida – 6. juni 2011) var en højt dekoreret amerikansk soldat, som deltog i anden verdenskrig og i  Koreakrigen.

I oktober 1941 blev Alison sendt til Moskva i Rusland for at administrere det sensitive amerikansk-sovjetiske P-40 Lend-Lease-program. Alison uddannede også flere piloter fra Sovjetunionen. Alison blev ofte citeret som grundlæggeren af Air Force Special Operations. I 2005 fik Alison sit navn opført på Aviation Hall of Fame for hans militære præstationer for USA.

Kilder 

Personer fra Florida
Militærfolk fra USA
André Corvington

Marie-Charles-André Corvington  (19. november 1877 i Les Cayes, Haiti – 13. december 1918 i Rheims, Frankrig) var en haitiansk fægter som deltog i de olympiske lege 1900 i den individuelle konkurrence i fleuret.

Kilder

Eksterne henvisninger 

Fægtere fra Haiti
Fægtere ved sommer-OL 1900
Gina Faustin

Gina Faustin (født 24. januar 1960) er en haitiiansk fægter som deltog i de olympiske lege 1984 i den individuelle konkurrence i fleuret for kvinder.

Kilder

Eksterne henvisninger 

Fægtere fra Haiti
Fægtere ved sommer-OL 1984